完全成長嘅墨西哥蠑螈，大概需要18至24個月。體長150毫米至450毫米（6至18英寸），正常嘅體長係230毫米（9英寸），體長長過300毫米（12英寸）係好少有嘅。佢哋有獨特嘅類似蕨類植物嘅唔封閉腮結構（同魚、蝌蚪嘅腮一樣）。通常由6條腮平均分布喺頭部兩側，每邊3條。腮一般係紅色，但已知會隨住食物嘅顏色改變。如果佢食紅色肉類，腮就會變成紅色。墨西哥蠑螈同樣會用皮膚呼吸，再將空氣轉入肺部。佢啲牙細到好難被察覺到，一般係用嚟夾住食物而唔係用嚟撕裂同咀嚼食物。佢哋有快速嘅身陳代謝，可以好快咁重新長出肢體或者器官。